
Αριθ. 8955 (1) 

Καθορισμός του τρόπου λειτουργίας του Κρατικού 
Λαχείου Κοινωνικής Αντίληψης της τριακοστής δεύτε¬ 
ρης (32ης) Έκδοσης αυτού, έτους 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 4 του Α.Ν. 339/1936 «περί 
Κρατικών Λαχείων». 

2. Τις διατάξεις του άρθρου 4 του Α.Ν. 2038/1939 «περί 
τροποποιήσεως των διατάξεων των Κρατικών Λαχείων». 


3. Τις διατάξεις της παρ.3 του άρθρου μόνου του Α.Ν. 
143/1967 (ΦΕΚ 165/1967/τ.Α730.9.1967), «περί συσΓάσε- 
ως Ειδικού Λαχείου υπέρ Κοινωνικής Αντίληψης». 

4. Τις διατάξεις του άρθρου 93 ΠΔ 284/1988 
«Οργανισμός του Υπουργείου Οικονομικών» (ΦΕΚ 
128/τΑ7ΐ 4.6.1988 και 165/τΑ75.8.1988). 

5. Την από 9.6.1998 απόφαση της Επιτροπής Διοίκησης 
Κρατικών Λαχείων σχετικά με την έγκριση κατανομής κερ- 
δώντου Κρατικού Λαχείου. 

6. Το σχέδιο προγράμματος λειτουργίας του Κρατικού 
Λαχείου Κοινωνικής Αντίληψης του έτους 1998 που εγκρί- 
θηκε από την Επιτροπή Διοίκησης Κρατικών Λαχείων, στη 
συνεδρίαση της 8.9.1998. 

7. Το γεγονός ότι δεν δήμιου ργείται δαπάνη για τον κρα¬ 
τικό προϋπολογισμό, αποφασίζουμε: 

Εγκρίνουμε το πρόγραμμα λειτουργίας του Κρατικού 
Λαχείου Κοινωνικής Αντίληψης του έτους 1998, που έχει 
ως ακολούθως: 

1. Έκδοση του Λαχείου 

Για την ΛΒ' (32η) Έκδοση του Κρατικού Λαχείου 
Κοινωνικής Αντίληψης θα εκτυπωθούν εκατόν πέντε (105) 
σειρές Λαχείων ή και όσες περισσότερες θα απαιτηθούν, 
από εκατό χιλιάδες (100.000) λαχεία η κάθε σειρά. Από τις 
σειρές που θα τυπωθούν θα κυκλοφορήσουν μόνον όσες, 
ανάλογα με τη ζήτηση, θα κρίνονται αναγκαίες. 

Η κλήρωση θα διενεργηθεί δημόσια ενώπιον της 
Επιτροπής Διοίκησης Κρατικών Λαχείων την 31η 
Δεκεμβρίου, ημέρα Πέμπτη και ώρα 5 μ.μ. στην Αίθουσα 
Κληρώσεων της Δ/νσης Κρατικών Λαχείων. 

2. Αριθμός γραμματίων του Λαχείου 

Τα γραμμάτια του Λαχείου θα φέρουν αριθμούς από 1 
ως 100.000. 

3. Τα χαρακτηριστικά των γραμματίων του Λαχείου 

Τα γραμμάτια του Λαχείου στη μία όψη τους θα φέρουν, 
εκτός από τον αριθμό τους το έμβλημα του κράτους, τον 
τίτλο του λαχείου, την ημερομηνία Έκδοσης, αύξοντα α¬ 
ριθμό της Έκδοσης, την ημερομηνία κλήρωσης, τη σειρά 
στην οποία ανήκουν, τηνπροθεσμία μέσα στην οποία πρέ¬ 
πει να εμφανισθούν για πληρωμή των κερδών, την τιμή 
πώλησης, καθώς και τις υπογραφές του Υπουργού τα)ν 
Οικονομικών και του Διευθυντή της Δ/νσης Κρατικών 
Λαχείων. Στην άλλη όψη τους θα φέρουν εκτυπωμένα κεί- 

μένα σχετικά με τους λαχνούς, καθώς και τον προορισμό 
του Λαχείου. 

Στο συνεκτυπούμενο στέλεχος εκτυπώνονται τα απα¬ 
ραίτητα διακριτικά στοιχεία του γραμματίου. 

4. Πώληση των γραμματίων του Λαχείου 
Η πώληση των γραμματίων του Λαχείου ενεργείται σε 
ποσότητες των πενήντα (50) γραμματίων, καθώς και σε 
πολλαπλάσια του αριθμού αυτού ως κατωτέρω: 

Α) Με μετρητά: Από το Ταμείο της Δ/νσης Κρατικών 
Λαχείων σε όλους. 

Β) Με πίστωση σε: 

α) Πράκτορες του Εθνικού Λαχείου, βάσει εγγυητικής ε¬ 
πιστολής Τράπεζας, ή γραμματίου του Ταμείου Παρακα¬ 
ταθηκών και Δανείων για παρακατάθεση υπέρ της Δ/νσης 
Κρατικών Λαχείων ομολόγων ή και εντόκων γραμματίων 
του Ελληνικού Δημοσίου (σύμφωνα με το άρθρο 5παρ. 2 
του Κανονισμού Λειτουργίας Πρακτορείων Κρατικών 
Λαχείων), που να καλύπτουν την αξία των γραμματίων. 

β) Λαχειοπώλες, βάσει εγγυητικής επιστολής Τράπεζας 
ή γραμματίου του Ταμείου Παρακαταθηκών και Δανείων 
για παρακατάθεση υπέρ της Δ/νσης Κρατικών Λαχείων ο¬ 
μολόγων ή και εντόκων γραμματίων του Ελληνικού 
Δημοσίου, που να καλύπτουν την αξία των γραμματίων. 

Τα γραμμάτια που θα πουληθούν με πίστωση πρέπει να 
εξοφληθούντο αργότερο μέχρι 29 Ιανουάριου 1999. 

5. Τιμή πώλησης των γραμματίων του Λαχείου 
Η τιμή πώλησης κάθε γραμματίου ορίζεται σε χίλιες 
(1.000) δρχ. 


8. Πρόσθετα κέρδη γενικής κλήρωσης 

Στα πρόσθετα κέρδη της γενικής κλήρωσης μετέχουν 
όλα τα γραμμάτια, ανεξάρτητα από σειρά, και αυτά κερ¬ 
δίζουν: 

α) Από 5.000.000 δραχμές, όλα τα γραμμάτια στις άλλες 
σειρές που έχουν τον ίδιο αριθμό με αυτόν που κληρώθη¬ 
κε πρώτος στη γενική κλήρωση και κέρδισε 1.000.000.000 
δραχμές. 

β) Από 1.000.000 δραχμές, όλα τα γραμμάτια στις άλλες 
σειρές που έχουν τους ίδιους αριθμούς με αυτούς που 
κληρώθηκαν δεύτερος και τρίτος στη γενική κλήρωση και 
κέρδισαν από 250.000.000 δραχμές. 

γ) Από 500.000 δρχ. όλα τα γραμμάτια στις άλλες σειρές 
που έχουν τους ίδιους αριθμούς με τον τέταρτο και πέ¬ 
μπτο λαχνό της Γενικής κλήρωσης και κερδίζουν από 
100.000.000 δρχ. 

δ) Από 250.000 δρχ. όλα τα γραμμάτια στις άλλες σει¬ 
ρές που έχουν τους ίδιους αριθμούς με τον έκτο και έ¬ 
βδομο λαχνό της Γ ενικής κλήρωσης και κερδίζουν από 
50.000.000 δραχμές. 

και ε) Από 100.000 δραχμές όλα τα γραμμάτια στις άλ¬ 
λες σειρές που έχουν τους ίδιους αριθμούς με του υπό¬ 
λοιπους 5 λαχνούς της γενικής κλήρωσης. 

Εφόσον τα διανεμόμενα τελικά κέρδη υπολοίπονταιτου 
κατωτάτου ορίου, όπως τούτο ορίζεται στην παράγραφο 
10 της παρούσας, θα κληρωθεί ένας ή περισσότεροι λα¬ 
χνοί αξίας όχι μεγαλύτερης των 50.000.000 δρχ. που μαζί 
μετά πρόσθετα κέρδη τους ανά σειρά θα κερδίζουντο πο¬ 
σό που απαιτείται για να συμπληρωθεί το ως άνω ποσο¬ 
στό. 


6. Παρεχόμενη προμήθεια 

Σε όσους αγοράζουν γραμμάτια του Λαχείου για μετα¬ 
πώληση παρέχεται προμήθεια η οποία ορίζεται -γενικά- 
σε ποσοστό 12% επί της ονομαστικής αξίας των αγορα¬ 
ζόμενων γραμματίων. 

Επίσης χορηγείται πρόσθετη προμήθεια επί της ονομα¬ 
στικής αξίας των αγοραζομένων γραμματίων σε πράκτο¬ 
ρες και λαχειοπώλες που θα αγοράσουν από τη ΔΚΛ πο¬ 
σότητα λαχείων άνω των 8.000 γραμματίων και μόνο για 
την επί πλέον ποσότητα του ορίου αυτού. 

Η πρόσθετη προμήθεια εξαρτάται από τις συνολικές 
πωλήσεις λαχείων της ΔΚΛ και χορηγείται σύμφωνα με 
την παρακάτω κλίμακα. 

Για πωλήσεις από τη Δ/νση Κρατικών Λαχείων μέχρι και 
75 σειρές χορηγείται πρόσθετη προμήθεια 1,50%, για το 
κλιμάκιο πωλήσεων από 76 μέχρι και 93 σειρών χορηγεί¬ 
ται πρόσθετη προμήθεια 1,75% και μόνο για τις δέκα οκτώ 
σειρές, για το κλιμάκιο πωλήσεων άνω των 93 σειρών χο¬ 
ρηγείται πρόσθετη προμήθεια 2,50% και μόνο για την επι¬ 
πλέον ποσότητα του ορίου αυτού. 

7. Βασικά κέρδη γενικής κλήρωσης 

Στα βασικά κέρδη γενικής κλήρωσης μετέχουντα γραμ¬ 
μάτια όλων των σειρών που κυκλοφόρησαν και κερδίζουν 
από αυτά δώδεκα (12) ως ακολούθως: 


ΛΑΧΝΟΙ 


ΚΕΡΔΗΛΑΧΝΩΝ 

ΣΥΝΟΛΟ ΚΕΡΔΩΝ 

1 

X 

1.000.000.000 

= 1.000.000.000 

2 

X 

250.000.000 

= 500.000.000 

2 

X 

100.000.000 

= 200.000.000 

2 

X 

50.000.000 

= 100.000.000 

5 

X 

20.000.000 

= 100.000.000 

12 


Σύνολο 

1.900.000.000 


9. Βασικά κέρδη κάθε σειράς 


Στα βασικά κέρδη μετέχουν όλα τα γραμμάτια κάθε σει¬ 
ράς και κερδίζουν από αυτά είκοσι δύο (22) γραμμάτια, ως 
ακολούθως: 


ΛΑΧΝΟΙ ΚΕΡΔΗ ΚΑΤΑ ΛΑΧΝΟ 
1 X 10.000.000 

1 X 2.000.000 

1 X 1.000.000 

3 X 500.000 

16 X 200.000 

22 Σύνολο 


ΣΥΝΟΛΟ ΚΕΡΔΩΝ 
10.000.000 
2 . 000.000 
1.000.000 
1.500.000 
3.200.000 
17.700.000 


Επίσης κερδίζουν από 2.000 δρχ. όλα τα γραμμάτια α¬ 
νεξάρτητα από σειρά που οι αριθμοίτους έχου ντα δύο τε¬ 
λευταία ψηφία όμοια μετά δύο τελευταία ψηφία του πρώ¬ 
του, δεύτερου και τρίτου Λαχνού της γενικής κλήρωσης. 


10. Διανεμητέα κέρδη 

Τα ποσά που θα διατεθούν για λαχνούς δεν μπορεί να εί¬ 
ναι λιγότερα από το ποσοστό 53% των ακαθαρίστων ει¬ 
σπράξεων του λαχείου. 


11. Τρόπος κλήρωσης 

Πρώτα ενεργείται η κλήρωση των κερδών της Γενικής 
κλήρωσης και στη συνέχεια η κλήρωση των κερδών κάθε 
σειράς, ως κατωτέρω: 

Α' ΓΕΝΙΚΗ ΚΛΗΡΩΣΗ 

Χρησιμοποιείται ηλεκτροκίνητη κληρωτίδα με πέντε (5) 
καλάθια που μπορούν να περιστρέφονται σε ομοκεντρικό 
άξονα. Σε καθένα από τα πέντε καλάθια, παρουσία της 
ΕΔΚΛ και δημόσια ρίχνονται δέκα σφαιρίδια, στο εξωτε¬ 
ρικό καθενός των οποίων βρίσκεται γραμμένος ένας μο¬ 
νοψήφιος αριθμός, από το 0 έως το 9. 

Μέσα σε μια άλλη χειροκίνητη κληρωτίδα ρίχνονται κλή- 

ροι τόσοι όσες οι σειρές που πουλήθηκαν, σε καθένα των 
οποίων είναι γραμμένος ένας αριθμός αντίστοιχος της 
σειράς που πουλήθηκε. 

Μετά από αυτά, περιστρέφονται και οι δύο κληρωτίδες 
(ηλεκτροκίνητη και χειροκίνητη) και μόλις σταματήσουν, 
τα σφαιρίδια που μπήκαν τυχαία στο θαλαμίσκο κάθε κα¬ 
λαθιού της ηλεκτροκίνητης κληρωτίδας απελευθερώνο¬ 
νται με κατάλληλο τρόπο, ενώ παράλληλα εξάγεται ένας 
από τους κλήρους που βρίσκεται μέσα στη χειροκίνητη 
κληρωτίδα. 

Τα σφαιρίδια που απελευθερώθηκαν από την ηλεκτρο¬ 
κίνητη κληρωτίδα σχηματίζουν με τους αριθμούς που εί¬ 
ναι γραμμένοι πάνω σ’ αυτά, έναν ενιαίο αριθμό από τα α¬ 
ριστερά προς τα δεξιά, όπως φαίνονται από τη θέση των 
θεατών. 

Ο κλήρος που εξάγεται από τη χειροκίνητη κληρωτίδα 
και στον οποίο έχει εκτυπωθεί τριψήφιος αριθμός καλύ¬ 
πτεται από το εξωτερικό του μέρος, από επίπεδο εξάρτη¬ 
μα και συρόμενος προς τα έξω αποκαλύπτει τον αριθμό 
αυτό, ενώ ωθούμενος, κατά την αντίστροφη φορά τον κα¬ 
λύπτει. 

Ο αριθμός που σχηματίζεται από την ηλεκτροκίνητη 
κληρωτίδα προσδιορίζει τον αριθμό του γραμματίου που 
κερδίζει τον Α' λαχνό (1.000.000.000) ενώ ο αριθμός που 
είναι γραμμένος στον κλήρο που βγήκε από τη χειροκίνη¬ 
τη κληρωτίδα προσδιορίζει τη σειρά στην οποία ανήκει ο 
αριθμός που κερδίζει. Μετά την κλήρωση του λαχνού αυ¬ 
τού, κερδίζουν αυτομάτως το δεύτερο και τρίτο λαχνό, 
χωρίς να κληρωθούν, οι δύο αριθμοί που έχουν διαφορά 
+3 και -3 από τον αριθμό Α' Λαχνού και ανήκουν στην ίδια 
σειρά (ΤΡΙΔΥΜΟΣ ΛΑΧΝΟΣ). 

Στη συνέχεια, κατά τον ίδιο τρόπο κλήρωσης προσδιο¬ 
ρίζεται το γραμμάτιο το οποίο θα κερδίσει τον τέταρτο, 
τονπέμπτο κλπ. λαχνό, μέχρι να εξαντληθούν οι 12λαχνοί 
που αναφέρονται στην παρ.7 της παρούσας και τους πρό¬ 
σθετους λαχνούς εφόσον θα υπάρχει υπολοιπόμενο πο¬ 
σό κερδών καθώς και των αντίστοιχων λαχνών της παρ.8 
της παρούσας. 

Με απόφαση της ΕΔΚΛ θα καθορισθεί επίσης το ποσό 
που θα κερδίζουν οι ίδιοι αριθμοί των πρόσθετων λαχνών 
στις άλλες σειρές. 

Τα σφαιρίδια που απελευθερώνονται από την ηλεκτρο¬ 
κίνητη κληρωτίδα, καθώς και οι κλήροι που εξάγονται από 
τη χειροκίνητη, επαναρρίχνονται σ’ αυτές πριν το σχημα¬ 
τισμό του δεύτερου, τρίτου κλπ. αριθμών. 

Σε περίπτωση κατά την οποία ο λαχνός των βασικών 
κερδών της γενικής κλήρωσης κληρωθεί σε γραμμάτιο 
που δεν πουλήθηκε, η κλήρωση επαναλαμβάνεται ως 
προς τη σειρά. 

Αν για οποιοδήποτε λόγο, η κίνηση της κληρωτίδας με 
ηλεκτρισμό και η εξαγωγή σφαιριδίου είναι αδύνατη, οι 
σχετικές ενέργειες γίνονται με τους χειροκίνητους μο¬ 
χλούς της κληρωτίδας αυτής. 

Β'ΕΙΔΙΚΗ ΚΛΗΡΩΣΗ 

Μετά τη γενική διενεργείται η Ειδική Κλήρωση, στην ο¬ 
ποία μετέχουν όλα τα γραμμάτια, ανεξάρτητα από σειρά, 
τα οποία δεν κληρώθηκαν κατά τη γενική κλήρωση. 

Τα γραμμάτια που κατά τη γενική και ειδική κλήρωση 
κερδίζουν από 2.000 δρχ. το καθένα ως προς τη συμμετο¬ 
χή τους στην κλήρωση που συνεχίζεται, δε θεωρούνται ό¬ 
τι κληρώθηκαν. 

Για τη φάση της κλήρωσης που συνεχίζεται χρησιμο¬ 
ποιούμε πάλι την ηλεκτροκίνητη κληρωτίδα και τα σφαιρί¬ 
δια που έχουν ριφθεί στα καλάθια της, προηγούμενα. 


Στη συνέχεια, τίθεται σε περιστροφική κίνηση η ηλε¬ 
κτροκίνητη κληρωτίδα και, όταν αυτή σταματήσει, εξάγο¬ 
νται, κατά τον τρόπο που περιγράφεται παραπάνω στην 
παρ.11, τα σφαιρίδια που με τους αριθμούς που είναι 
γραμμένοι σ’ αυτά σχηματίζουν τον αριθμό των γραμμα¬ 
τίων, τα οποία, ανεξάρτητα από σειρά, κερδίζουν τον Α' 
Λαχνό (10.000.000) των βασικών κερδών κάθε σειράς. 

Ακολούθως, κατά τον αυτό τρόπο, προσδιορίζεται το 
γραμμάτιο που θα κερδίσει το δεύτερο, τον τρίτο κλπ. λα¬ 
χνό, μέχρι να εξαντληθούν οι 22 λαχνοί που αναφέρονται 
στην παρ.9 της παρούσας. Μετά την ανάγνωση των αριθ¬ 
μών των σφαιριδίων, αυτά, όπως και κατά τη γενική κλή¬ 
ρωση επαναρρίχνονται στο καλάθι από το οποίο βγήκαν. 

Εάν κατά τη διαδρομή, τόσο της γενικής όσο και της ει¬ 
δικής κλήρωσης, εξαχθεί αριθμός γραμματίου που κλη¬ 
ρώθηκε ήδη, η κάρωση επαναλαμβάνεται ως προς τον α¬ 
ριθμό. Επίσης εάν σχηματισθεί ο αριθμός 00000 θεωρεί¬ 
ται ότι κληρώθηκε ο αριθμός 100.000. 

Η Δ/νση Κρατικών Λαχείων, πριν από την έναρξη της 
κλήρωσης καταθέτει στην Επιτροπή Διοίκησης Κρατικών 
Λαχείων πίνακα των γραμματίων του Λαχείου που δεν 
πουλήθηκαν. Ο πίνακας αυτός είναι υπογεγραμμένος από 
τους: Δ/ντή της Δ/νσης Κρατικών Λαχείων, Προϊστάμενο 
του Τμήματος Εποπτείας και Εσωτερικού Ελέγχου και 
Προϊστάμενο Γραμματείας της ίδιας Υπηρεσίας και θεω¬ 
ρημένος, πριν από την έναρξη της κλήρωσης, από τον 
Πρόεδρο της Επιτροπής Διοίκησης Κρατικών Λαχείων. 

Όλα τα γραμμάτια που δεν πουλήθηκαν, εκτός από ε¬ 
κείνα τα οποία κερδίζουν -τυχόν- ποσά από τα πρόσθετα 
κέρδη της γενικής και ειδικής κλήρωσης κάθε σειράς, με¬ 
τά την κλήρωση καταστρέφονται με φωτιά ή με πολτοποί¬ 
ηση. Για την καταστροφή συντάσσεται σχετικό πρωτό¬ 
κολλο, το οποίο υπογράφεται από το Δ/ντή της Δ/νσης 
Κρατικών Λαχείων, τον Προϊστάμενο του Τμήματος 
Εποπτείας και Εσωτερικού Ελέγχου και τον Προϊστάμενο 
Γ ραμματείας της Υπηρεσίας. Οι αριθμοί που κερδίζουν, οι 
σειρές και τα αντίστοιχα ποσά των βασικών κερδών και 
των πρόσθετων κερδών: α) της γενικής κλήρωσης και β) 
της κλήρωσης κάθε σειράς, εκφωνούνται από υπαλλή- 
λουςτης Δ/νσης Κρατικών Λαχείων και καταγράφονται σε 
αριθμημένα τεμάχια χάρτου. 

Τα αποτελέσματα των κληρώσεων, τα οποία θα διεξα- 
χθούν ως ανωτέρω, καταχωρούνται από τη Γραμματέα 
της Επιτροπής Διοίκησης Κρατικών Λαχείων, σε πρωτό¬ 
κολλο, που υπογράφεται από την ίδια, τα μέλη, και τον 
Πρόεδρο της Επιτροπής Διοίκησης, ο οποίος παραβρί¬ 
σκεται στις κληρώσεις. 

Με βάση το πρωτόκολλο αυτό εκδίδεται από τη Δ/νση 
Κρατικών Λαχείων ο επίσημος πίνακας κερδών, με τον ο¬ 
ποίο -αποκλειστικά- ενεργούνται οι πληρωμές των κερ¬ 
δών. 

12. Πληρωμή των κερδών 

Τα κέρδη, στα οποία επιβάλλεται φόρος 10% μετά την 
αφαίρεση αφορολόγητου ποσού 25.000 δρχ.κατά λαχνό, 
καταβάλλονται βάσει του επίσημου πίνακα κερδών, μόνο 
με την εμφάνιση και παράδοση στη Δ/νση Κρατικών 
Λαχείων, του ίδιου του γραμματίου που κέρδισε και μετά 
την εξακρίβωση της γνησιότητάς του. 

Σε περίπτωση πολλαπλού κέρδους, καταβάλλεται μόνο 
το μεγαλύτερο κέρδος. 

13. Παραγραφή 

Το δικαίωμα για είσπραξη κέρδους παραγράφεται μετά 
την πάροδο έξι (6) μηνών από την ημέρα της κλήρωσης. 
Τα κέρδη που παραγράφονται περιέρχονται στο Δημόσιο 
και διαθέτονται κατά το νόμο. 

14. Γενικά Έξοδα 

Τα έξοδα κάθε μορφής, ήτοι εκτύπωσης, διανομής, δια¬ 
χείρισης κλπ. καθορίζονται με απόφαση της Επιτροπής 
Διοίκησης Κρατικών Λαχείων. 

15. Διαφήμιση ■· Προβολή 

Ποσοστό 4% επί των ακαθαρίστων εισπράξεων του 
Λαχείου διατίθεται αποκλειστικά για τη διαφήμιση, προώ¬ 
θηση και προβολή του. 

16. Νομικές σχέσεις προς το Λαχείο 

Η Δ/νση Κρατικών Λαχείων δεν φέρει καμία ευθύνη για 
γεγονότα που δεν προβλέπονται από την απόφαση αυτή 
ή για πράξεις ή παραλείψεις των πωλητών των λαχείων 
που έγιναν κατά παράβαση αυτής. 

Η τυχόν αναγραφή επί του γραμματίου ονόματος ή ο¬ 
νομάτων, σε ένδειξη ιδιοκτησίας, ή συνιδιοκτησίας, δεν έ¬ 
χει ισχύ απέναντι στη Δ/νση Κρατικών Λαχείων. 

Γραμμάτιατου λαχείου μπορεί να στέλνονται, μετά από 
αίτηση των ενδιαφερομένων, ταχυδρομικώς ή με εξου¬ 
σιοδοτημένες ιδιωτικές ταχυδρομικές εταιρείες και με δι¬ 
κή τους αποκλειστικά ευθύνη. 

Γραμμάτια που πουλήθηκαν δεν γίνονται δεκτά για επι¬ 
στροφή. 

Η Δ/νση Κρατικών Λαχείων δύναται να προβαίνει στη 
δημοσίευση των φωτογραφιών κλπ. στοιχείων των τυχε¬ 
ρών καθώς και στην τηλεοπτική παρουσίαση, εφόσον αυ¬ 
τοί συναινούν. 

Με απόφασή της η ΕΔΚΛ, μπορεί να αλλάζει και να κα¬ 
θορίζει τον τρόπο διεξαγωγής της κλήρωσης καθώς επί¬ 
σης να μεταβάλει τα χρησιμοποιούμενα υλικά της κλήρω¬ 
σης δηλαδή κληρωτίδες, σφαιρίδια κλπ. 

17. Διαχειριστικές και λογιστικές ενέργειες 

Η Δ/νση Κρατικών Λαχείων, ως προς τις διαχειριστικές 
και λογιστικές ενέργειες, πρέπει να ακολουθεί όσα ισχύ¬ 
ουν για το Λαϊκό Λαχείο. 

Κάθε θέμα σχετικά με το Κρατικό Λαχείο Κοινωνικής 
Αντίληψης, που δεν προβλέπεται από την απόφαση αυτή, 
ρυθμίζεται με απόφαση της Επιτροπή Διοίκησης 
Κρατικών Λαχείων. 

18. Κυκλοφορία των γραμματίων του Λαχείου 

Η κυκλοφορία των γραμματίων του Λαχείου θα αρχίσει 
την 2α Νοεμβρίου 1998. 

Αθήνα, 17 Σεπτεμβρίου 1998 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΙΑΝΝΟΣ Π ΑΠΑΝΤΩΝ ΙΟΥ ΚΩΝ. ΓΕΙΤΟΝΑΣ 

~- 4 -—- 

Αριθ. Δ9-3,Δ/Φ. 151/16201 (2) 

Εκμίσθωση Γεωθερμικού Δυναμικού στη ΔΗΜΟΤΙΚΗ 
ΕΠΙΧΕΙΡΗΣΗ ΚΟΙΝΩΝΙΚΗΣ ΟΙΚΟΝΟΜΙΚΗΣ & ΠΟΛΙ¬ 
ΤΙΣΤΙΚΗΣ ΑΝΑΠΤΥΞΗΣ ΝΙΓΡΙΤΑΣ του Δήμου Νιγρίτας 
στο Γεωθερμικό πεδίο Νιγρίτας του Νομού Σερρών. 

Η ΥΠΟΥΡΓΌΣ ΑΝΑΠΤΥΞΗΣ 

Έχοντας υπόψη: 

1. Το Π.Δ. 27/1996 (ΦΕΚ19/Α) «Συγχώνευση των 
Υπουργείων Τουρισμού, Βιομηχανίας, Ενέργειας, 
Τεχνολογίας και Εμπορίου εις το Υπουργείο Ανάπτυξης». 

2. Τις διατάξεις του Π.Δ. 381/1989 «Οργανισμός του 
Υπουργείου Βιομηχανίας, Ενέργειας και Τεχνολογίας». 


3. Το Ν. 1475/84 (ΦΕΚ 131/Α/11.9.1984) και το άρθρο 8 
του Νόμου 2244/94 (ΦΕΚ 168/Α/7.8.94). 

4. Τις αποφάσεις μας Α.Π. Δ9-Β,Δ/Φ.261/13043/ 
1.8.1996 (ΦΕΚ 708/Β/20.8.1996) και Α.Π. Δ9-Β,Δ/Φ.261/ 
31928-21.12.1993 (ΦΕΚ 958/Β/31.12.1993). 

5. Την από 25.4.1996 αίτηση του Δήμου Νιγρίτας προς 
το Υπουργείο Ανάπτυξης για εκμίσθωση Γεωθερμικού 
Δυναμικού με συνημμένα: 

α. Τοπογραφικό σχεδιάγραμμα με την αιτούμενη προς 
παραχώρηση για γεωθερμική έρευνα και εκμετάλλευση 
περιοχή. 

β. Προκαταρκτική τεχνικο-οικονομική μελέτη για τα έρ¬ 
γα τα οποία θα γίνουν. 

γ. Προκαταρκτική γεωλογική-γεωθερμική προσέγγιση 
της αιτουμένης περιοχής. 

6. Το έγγραφό μας Α.Π. Δ9-Β/Φ.151/17448-3.9.1997 
προς το Δήμο Νιγρίτας με το οποίο ζητούνται συμπληρω¬ 
ματικά δικαιολογητικά από το Δήμο Νιγρίτας. 

7. Το απαντητικό έγγραφο του Δήμου Νιγρίτας με υπο¬ 
βολή συμπληρωματικών δικαιολογητικών, ήτοι: 

α. Ακριβές φωτοαντίγραφο της συμβάσως μεταξύ της 
Αναπτυξιακής Εταιρείας Σερρών Α.Ε. και της ΔΗ¬ 
ΜΟΤΙΚΗΣ ΕΠΙΧΕΙΡΗΣΗΣ ΚΟΙΝΩΝΙΚΗΣ ΟΙΚΟΝΟΜΙΚΗΣ 
ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ ΝΙΓΡΙΤΑΣ στα πλαίσια 
του προγράμματος Ι_ΕΑΩΕΒ II. 

β. Εγγυητική επιστολή της Αγροτικής Τραπέζης της 
Ελλάδος Α.Ε. δρχ. 200.000. 

γ. Καταστατικό της ΔΗΜΟΤΙΚΗΣ ΕΠΙΧΕΙΡΗΣΗΣ ΚΟΙΝΩ¬ 
ΝΙΚΗΣ ΟΙΚΟΝΟΜΙΚΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΝΙΓΡΙΤΑΣ του Δήμου Νιγρίτας. 

8. Την κοινή απόφαση ΥΠΕΧΩΔΕ - Υπουργείου Ανάπτυ¬ 

ξης Α.Π. 80945 (σχ. 80945/96, οικ. 83494/96, 84396/96, 
οικ. 120437/96, 121388/96, 73576/97, 77488/97) 

29.10.1997 με θέμα: «Έγκριση περιβαλλοντικών όρων για 
το έργο Έρευνα και εκμετάλλευση από το Δήμο Νιγρίτας 
του γεωθερμικού Δυναμικού χαμηλής Ενθαλπίας στην πε¬ 
ριοχή Θερμών Νιγρίτας Νομού Σερρών». 

9. Το έγγραφό μας Α.Π. Δ9-Β/Φ. 151/6788-14.4.98 προς 
τοΙΓΜΕ. 

10. Το απαντητικό έγγραφο του ΙΓΜΕ Α.Π. 3662/ 
6.5.1998. 

11. Το έγγραφό μας ΥΠ.ΑΝ./Α.Π. Δ9-Β,Δ/Φ. 151/7042- 
14.4.1998 προς τη ΔΗΜΟΤΙΚΗ ΕΠΙΧΕΙΡΗΣΗ ΚΟΙΝΩ¬ 
ΝΙΚΗΣ ΟΙΚΟΝΟΜΙΚΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ 
(ΔΕΚΟΠΑ) Νιγρίτας. 

12. Το απαντητικό έγγραφο της ΔΕΚΟΠΑ Νιγρίτας Α.Π. 
8/12.5.1998. 

13. Το έγγραφό μας ΥΠ.ΑΝ./Α.Π. Δ9/Β.Δ/Φ. 151/9450/ 
121-28.5.1998 προς ΔΕΚΟΠΑ Νιγρίτας. 

14. Το απαντητικό έγγραφο της ΔΕΚΟΠΑ Νιγρίτας Α.Π. 
13/22.6.1998 με συνημμένα: 

α. Βεβαίωση παρατάσεως χρόνου για την ολοκλήρωση 
του έργου «ΠΡΩΙΜΗΣΗ ΣΠΑΡΑΓΓΙΟΥ ΜΕ Υ Π ΕΔΑΦΙΑ 
ΘΕΡΜΑΝΣΗ» (ΑΝ.Ε.ΣΕΡ. Α.Ε. Α.ΓΙ. 649/19.6.1998). 

β. Φωτοαντίγραφο της αιτήσεως της ΔΕΚΟΠΑ προς την 
Αναπτυξιακή Σερρών Α. Ε. με θέμα «Υποβολή φακέλλου υ- 
ποψηφιότητος για ένταξη στο Πρόγραμμα ΙΕΑΩΕΠ II της 
Αναπτυξιακής Σερρών Α.Ε.». Τίτλος πρότασης: 
Πρωΐμηση Σπαραγγιού με υπεδάφια θέρμανση με χρήση 
Γεωθερμικής Ενέργειας στη Νιγρίτα Σερρών και 

γ. αναλυτική παρουσίαση προϋπολογισμού εξοπλισμού 
γεώτρησης παραγωγής ως και προϋπολογισμού πρωτεύ¬ 
οντος Γεωθερμικού κυκλώματος. 

15. Τη βεβαίωση της Αναπτυξιακής Εταιρείας Σερρών 
Α.Ε. με αριθμ. πρωτοκ. 682/22.7.1998 με την οποία βεβαι- 

ώνεται η εκ μέρους της ΔΕΚΟΠΑ ολοκλήρωση της εγκα- 
ταστάσεωςτης μητρικής φυτείας σπαραγγιού, συστήμα¬ 
τος άρδευσης (στάγδην) και υπεδαφικής θέρμανσης. 

16. Το έγγραφό μας Δ9-Β.Δ/Φ. 151/14390/217-31.7.1998 
και τα απαντητικά έγγραφα του Δήμου Νιγρίτας Α.Π. 
3423/19.8.1998 και της ΔΕΚΟΠΑ Α.Π. 22/19.8.1998. 

17. Την απόφαση του Υπουργείου Ανάπτυξης με αριθμό 
Δ15Α/Φ. 19/2788/13.3.1996 που αφορά τη μεταβίβαση 
στο Γενικό Γραμματέατου Υπουργείου Ανάπτυξης του δι¬ 
καιώματος υπογραφής «Με εντολή Υπουργού», όπως 
τροποποιήθηκε με την απόφαση Δ15Α/Φ. 19/21364/ 
3.12.1996, αποφασίζουμε: 

1. Εγκρίνουμε την εκμίσθωση του δικαιώματος έρευνας 
και εκμετάλλευσης Γ/Θ δυναμικού του Γεωθερμικού πε¬ 
δίου που βρίσκεται στο ευρύτερο Γεωθερμικό πεδίο 
Νομού Σερρών στη ΔΗΜΟΤΙΚΗ ΕΠΙΧΕΙΡΗΣΗ ΚΟΙΝΩ¬ 
ΝΙΚΗΣ ΟΙΚΟΝΟΜΙΚΗΣ & ΠΟΛΙΤΙΣΤΙΚΗΣ ΑΝΑΠΤΥΞΗΣτου 
Δήμου Νιγρίτας Νομού Σερρών, και ορίζεται από τις κά¬ 
τωθι συντεταγμένες εξαρτημένες από το Φύλλο Χάρτη 
1:100.000 ΝΙΓΡΙΤΑ με Κέντρο Φύλλου Χάρτη (Κ.Φ.Χ.) φ = 
40 45' και λ = - 0 15 ως ακολούθως: 

ΣΥΝΤΕΤΑΓΜΕΝΕΣ ΤΟΥ ΧΩΡΟΥ ΠΟΥ ΕΚΜΙΣΘΩΝΕΤΑΙ 


ΣΗΜΕΙΟ 

X 

Ψ 

Α 

4257,5 

18827,38 

Β 

4257,5 

17450,97 

Γ 

6919,42 

17450,97 

Θ 

7233,77 

18366,23 

Ο 

7561,4 

18827,38 

Α 

4257,5 

18827,38 


Η έκταση του ανωτέρω χώρου είναι 4028 στρέμματα. 

2. Η έγκριση θα υλοποιηθεί με την υπογραφή συμβολαί¬ 
ου ενώπιον Συμβολαιογράφου εις το οποίο θα περιλαμ¬ 
βάνονται οι προβλεπόμενοι από την ισχύουσα Νομοθεσία 
όροι ως και ειδικότεροι όροι οι οποίοι θα περιλαμβάνονται 
εις τα συμβόλαια εκμισθώσεως Γεωθερμικού Δυναμικού 
της Χώρας. 

3. Το Ελληνικό Δημόσιο μπορεί να αναπροσαρμόζει οι¬ 
κονομικούς και άλλους όρους της σύμβασης μίσθωσης, 
εφόσον υπάρξει απρόοπτη μεταβολή των συνθηκών κατά 
την ελεύθερη κρίση της Υπουργού Ανάπτυξης. Εάν οι ό¬ 
ροι δεν γίνουν δεκτοί η σύμβαση λύεται αζημίως και επι- 
στρέφεται η εγγύηση καλής εκτέλεσης των όρων της πα- 
ρούσης. 

4. Εντός δύο (2) μηνών από την κοινοποίηση της παρού¬ 
σας αποφάσεως εις τον μισθωτή (ΔΕΚΟΠΑ), ο μισθωτής 
μεριμνά με έξοδά του για την ενώπιον Συμβολαιογράφου 
υπογραφή Συμβολαίου με το Υπουργείο Ανάπτυξης. Εάν 
παρέλθουν δύο μήνες αδικαιολογήτως χωρίς ο μισθωτής 
να έχει προσέλθει εις το Υπουργείο Ανάπτυξης για την υ¬ 
πογραφή συμβολαίου, η παρούσα παύει να ισχύει και η 
κατατεθείσα εγγυητική επιστολή των 200.000 δ ρχ. κατα¬ 
πίπτει υπέρ του Δημοσίου. 

5. Με την παρούσα εξουσιοδοτείται ο Διευθυντής της 
Διευθύνσεως Ενεργειακών Ορυκτών ή ο νόμιμος αντικα¬ 
ταστάτης του να υπογράψει ως εκπρόσωπος του 
Δημοσίου το Συμβόλαιο με τον μισθωτή. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 1998 

Με εντολή Υπουργού 
Ο Γ ενικός Γ ραμματέας 
ΑΝΤ. Π ΑΠ ΑΘΑΝ ΑΣΟ Π ΟΥΛΟ Σ 


Αριθ. 23407 (3) 

Ψήφιση Οργανισμού Εσωτερικής Υπηρεσίας της 
Κοινότητας Μεγ. Περιστεριού Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του άρθρου 12του Ν. 1188/81 όπως αντικαταστάθη¬ 
καν από τις όμοιες του άρθρου 8 (παρ. 5) του Ν. 2307/95. 

β) Του άρθρου 34του Ν. 2190/94 καιτων Π.Δ. 37α/87 και 
22/90. 

γ) Του άρθρου 93 και 177τουΔ.Κ.Κ. (Π.Δ. 410/95). 

δ) Του άρθρου 27 του Ν. 2081/92. 

ε) Του άρθρου 14του Ν. 2399/96. 

2. Την 54/2.9.1998 απόφαση του Κοινοτικού 
Συμβουλίου Μεγάλου Περιστεριού με την οποία ψηφίζε¬ 
ται νέος Οργανισμός Εσωτερικής Υπηρεσίας της 
Κοινότητας Μεγάλου Περιστεριού. 

3. Την 152/7.9.1998 Γνωμοδότηση του οικείου 
Υπηρεσιακού Συμβουλίου, αποφασίζουμε: 

Επικυρώνουμε την 54/2.9.1998 απόφαση του 
Κοινοτικού Συμβουλίου Μεγ. Περιστεριού με την οποία 
ψηφίζεται ο Οργανισμός Εσωτερικής Υπηρεσίας της α¬ 
νωτέρω Κοινότητας που έχει ως εξής: 

Άρθρο Ιο 

1. ΔΙΟΙΚΗΤΙΚΟ ΠΡΟΣΩΠΙΚΟ 

Κατηγορία ΔΕΙ Διοικητικού 

Μία (1) θέση με βαθμούς Δ'-Α'. 

Άρθρο 2ο 

Το οργανωτικό σχήμα αποτελεί «Γραμματεία» του οποί¬ 
ου Προϊστάμενος είναι ο Πρόεδρος της Κοινότητας. 

Άρθρο 3ο 

Ταπροσόντα διορισμού, προαγωγών, μεταθέσεων και γε¬ 
νικά υπηρεσιακών μεταβολών κ.λπ. του προσωπικού προσ¬ 
διορίζονται επακριβώς από τις διατάξεις του Ν. 1188/1981, 
σε συνδυασμό με τις διατάξεις του Ν. 1586/1986, του Ν. 
1735/1987 και του Ν. 2190/94 όπως ισχύει. 

Άρθρο 4ο 

Αρμοδιότητες Υπηρεσιών 

Α. Στην αρμοδιότητα του υπαλλήλου του κλάδου ΔΕΙ 
Διοικητικού (Γραμματέα) υπάγεται η επιμέλεια των εξής 
υποθέσεων: 

1. Παραλαβή και ταξινόμηση της αλληλογραφίας. 

2. Εργασίες αρμοδιότητας του Κοινοτικού Συμβουλίου, 
σύνταξη πρακτικών συνεδριάσεων και αποφάσεων αυτού. 

3. Διεξαγωγή της αλληλογραφίας της Κοινότητας. 

4. Παρακολούθηση Νόμων και νομολογίας εν γένει και 
μέριμνα για την προσήκουσα εφαρμογή αυτών και για την 
εκτέλεση των διαταγών και εγκυκλίων του Υπουργείου 
Εσωτερικών, Δημόσιας Διοίκησης και Αποκέντρωσης, 
της Περιφέρειας Ηπείρου και όλων των Δημοσίων 
Υπηρεσιών. 

5. Επιμελή και έγκαιρη συγκέντρωση των στοιχείων και 
κατάρτιση των προϋπολογισμών και απολογισμών της 
Κοινότητας. 

6. Μέριμνα για τη νόμιμη εκτέλεση των κοινοτικών έρ¬ 
γων και συγκέντρωση των δικαιολογητικών των έργων σε 
φακέλους, σύμφωνα με την ισχύουσα νομοθεσία περί ε- 
κτελέσεως έργων και προμηθειών εν γένει. 



12108 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Εκτέλεση της λογιστικής υπηρεσίας της Κοινότητας, 
νομότυπη έκδοση των χρηματικών ενταλμάτων πληρω¬ 
μής δαπανώντης Κοινότητας, τα οποία συνυπογράφει με¬ 
τά του Προέδρου. 

8. Βεβαίωση (σύνταξη) των σχετικών βεβαιωτικών κατα¬ 
λόγων των πάσης φύσεως φόρων και τελών και συνυπο- 
γραφή μετά του Προέδρου των σχετικών βεβαιωτικών 
στοιχείων. 

9. Σύνταξη και ενημέρωση των Μητρώων Αρρένων της 
Κοινότητας, των Δημοτολογίων, των Στρατολογικών 
Πινάκων κ.λπ. 

10. Τήρησηκαι ενημέρωση όλων των βιβλίων που τη¬ 
ρούνται στην Κοινότητα. 

11. Τήρηση και ενημέρωση του αρχείου της Κοινότητας 
και 

12. Μέριμνα για την απρόσκοπτη λειτουργία του γρα¬ 
φείου της Κοινότητας και των διαφόρων υπηρεσιών αυ¬ 
τής και εν γένει εκτέλεση όλων των καθηκόντων του που 
απορρέουν από την υπηρεσιακή του ιδιότητα, από τη σχε¬ 
τική νομοθεσία που ισχύει κάθε φορά και από τον Κώδικα 
Καταστάσεως Προσωπικού Οργανισμού Τοπικής 
Αυτοδιοίκησης. 

Κάλυψη δαπάνης: (Άρθρο 27 Ν. 2081/92) 

Με την ανωτέρω Κανονιστική Πράξη προκύπτει οικονο¬ 
μική επιβάρυνση σε βάρος του προϋπολογισμού της 
Κοινότητας Μεγάλου Περιστεριού, το ποσό της οποίας 
δεν μπορεί να προσδιορισθεί με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 15 Σεπτεμβρίου 1998 

Με εντολή Γ.Γ. Περιφέρειας 
Ο Διευθυντής 
ΒΑΣΙΛΕΙΟΣ ΧΗΤΑΣ 

-Φ- 

Αριθ. 31128 (4) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία «Δημοτική 
Επιχείρηση Πολιτιστικής Ανάπτυξης Πανοράματος 
(Δ.Ε.Π.Α.Π.)», του δήμου Πανοράματος του Νομού 
Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Των άρθρων 277 παραγρ. 3 και 315 
του Δημοτικού και Κοινοτικού Κώδικα (Π.Δ. 410/1995) και 
β) του άρθρου 27 του Ν. 2081/1985 με το οποίο προστίθε¬ 
ται το άρθρο 29Α στο Ν. 1558/1985 «Κυβέρνηση και 
Κυβερνητικά Όργανα». 

2. Την απόφαση του Υπουργού Εσωτερικών 25027/1984 
(ΦΕΚ 244 τ.Β') «Καθορισμός αναγκαίων λεπτομερειών 
για την εφαρμογή των διατάξεων των άρθρων 205 έως 
213του Ν. 1065/1980)». 

3. Την 253/1998 απόφαση του δημοτικού συμβουλίου 
Πανοράματος, για την τροποποίηση της παραπάνω συ¬ 
στατικής πράξης. 

4. Τη σχετική, για τη σύσταση της ανωτέρω επιχείρη¬ 
σης, οικονομοτεχνική μελέτη. 

5. Την 380/1995 Γνωμοδότηση του Π Τμήματος του 
Νομικού Συμβουλίου του Κράτους, αποφασίζουμε: 

Τροποποιούμε την 1092/1993 απόφαση του Νομάρχη 


Θεσσαλονίκης (ΦΕΚ 28/27.1.1993 τ.Β'), περί συστάσεως 
της αμιγούς δημοτικής επιχείρησης του δήμου 
Πανοράματος με την επωνυμία «Δημοτική Επιχείρηση 
Πολιτιστικής Ανάπτυξης Πανοράματος (Δ.Ε.Π.Α.Π)», ως 
προς τα παρακάτω σημεία: 

- Στους σκοπούς η περίπτωση θ' διαμορφώνεται ως ε¬ 
ξής: 

Εκτελεί τις εργασίες καθαριότητας οδών, πλατειών, 
πάρκω και λοιπών κοινοχρήτων χώρων του δήμου 
Πανοράματος, καθώς και τη συντήρηση και την πλύση 
των κάδων απορριμμάτων. 

Επίσης αναλαμβάνει εργασίες καθαριότητας του δημο¬ 
σίου και του ιδιωτικού τομέα. 

Εκπονεί και εφαρμόζει προγράμματα ανακύκλωσης και 
διαχείρισης των απορριμμάτων. 

- Η παράγραφος 7 αντικαθίσταται ως εξής: 

7. Πόροι της επιχείρησης είναι: 

Τα έσοδα από τα ανταποδοτικά τέλη καθαριότητας που 
εισπράττει κάθε χρόνο ο δήμος Πανοράματος και αποδί¬ 
δει στην επιχείρηση για την εκτέλεση των εργασιών καθα¬ 
ριότητας οδών, πλατειών και λοιπών κοινοχρήστων χώ¬ 
ρων του, καθώς και τη συντήρηση και την πλύση των κά¬ 
δων απορριμμάτων. 

Τα έσοδα από την άσκηση των λοιπών δραστηριοτήτων 
της, οι πρόσοδοι από την περιουσία της, δάνεια, κληρο¬ 
νομιές, εισφορές, δωρεές και λοιπές επιχορηγήσεις. 

Κατά τα λοιπά εξακολουθεί να ισχύει η τροποποιούμενη 
απόφαση, όπως τροποποιήθηκε μεταγενέστερα με την 
42.558/1995 όμοια του Περιφερειακού Διευθυντή 
Θεσσαλονίκης (ΦΕΚ 843/5.10.1995τ.Β'). 

Από τις διατάξεις της απόφασης αυτής προκαλείται δα¬ 
πάνη 215.000.000 δρχ. σε βάρος του προϋπολογισμού 
του δήμου Πανοράματος. Έχει προβλεφθεί ισόποση πί¬ 
στωση στον Κ.Α. 15/161.9 του προϋπολογισμού του τρέ¬ 
χοντος έτους. Για καθένα από τα επόμενα έτη θα υπάρξει 
ανάλογη πρόβλεψη στον προϋπολογισμό του κάθε έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Σεπτεμβρίου 1998 
Ο Γενικός Γραμματέας 
X. ΣΟΦΙΑΝΟΣ 
-♦- 

Αριθ. 6896 (5) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στην Πολυξένη Γιαννακοπούλου. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Το Ν. 1158/81 «περί οργάνωσης και Διοίκησης 
Σχολών Καλλιτεχνικής Εκπαίδευσης κ.λπ.» (ΦΕΚ 
127/Α/81). 

2. Το Π.Δ. 957/83 «ίδρυση και λειτουργία Ερασιτεχνικής 
Σχολής Χορού» (ΦΕΚ 174/Α/28.11.83). 

3. Τις αριθ. 3758/29.1.87 και 20344/20.5.87 εγκυκλίους 
του ΥΠ.ΠΟ., αναφορικά με τις οδηγίες για την ίδρυση και 
λειτουργία Ερασιτεχνικών Σχολών Χορού. 

4. Το Π.Δ. 30/96 όπως αυτό τροποποιήθηκε μεταγενέ¬ 
στερα. 

5. Την από 15.4.98 αίτηση της Πολυξένης Γιαννακο- 
πούλου του Αγγέλου, κατοίκου Πατρών, με την οποία ζη¬ 
τά άδεια για ίδρυση Ερασιτεχνικής Σχολής Χορού. 

6. Τα απαιτούμενα δικαιολογητικά που προβλέπονται α- 

πότο νόμο και τα οποία συνοδεύονται στο φάκελο της αι- 
τούσας, αποφασίζουμε: 

1. Χορηγούμε στην Πολυξένη Γιαννακοπούλου του 
Αγγέλου, κάτοικο Πστρών, άδεια ίδρυσης και λειτουργίας 
Ερασιτεχνικής Σχολής Χορού στην Πάτρα και επί της ο¬ 
δού Σούδα 17 - Ψαροφάι. 

2. Διευθύντρια της Σχολής ορίζεται η καθηγήτρια 
Χορού Λουρίδα Αναστασία του Δημητρίου και η οποία έ¬ 
χει ακέραια την ευθύνη της εύρυθμης λειτουργίας της 
Σχολής, σύμφωνα με τις παραπάνω διατάξεις. Στην αρχή 
δε κάθε έτους έχει την υποχρέωση να υποβάλλει κατά¬ 
σταση της Σχολής. 

Η παρούσα να δημοσιευθεί στην Εφημερίδα της 
Κυβερνήσεως τεύχος Β'. 

Πάτρα, 11 Σεπτεμβρίου 1998 
Ο Νομάρχης 

ΕΥΣΤ. ΑΘΑΝΑΣΟΠΟΥΛΟΣ-ΣΕΡΕΤΗΣ 

-Φ- 

Αριθ. 3700 (6) 

Χορήγηση άδειας ασκήσεως επαγγέλματος Κοινωνικού 

Λειτουργού στην Κυριακοπούλου-Γιουρτζάκη Ελένη. 

Ο ΝΟΜΑΡΧΗΣ ΗΡΑΚΛΕΙΟΥ 

Με την απόφαση του Νομάρχη Ηρακλείου 3700/8.9.98 
έχει χορηγηθεί στην Κυριακοπούλου-Γιουρτζάκη Ελένη 


του Κυριάκου και της Νικολέτας άδεια ασκήσεως επαγ¬ 
γέλματος Κοινωνικού Λειτουργού. 

Ηράκλειο, 8 Σεπτεμβρίου 1998 

Με εντολή Νομάρχη 
Η Προϊσταμένη 
ΑΙΚ. ΑΝΔΡ1ΩΤΗ 
—♦- 

ΔΙΟΡΘΩΣΕΕ ΣΦΑΛΜΑΤΩΝ 

Αριθ. 4197 (7) 

Στην αριθ. 2585/10-6-98 απόφαση που δημοσιεύθηκε 
στο ΦΕΚ 661/Β/1-7-98 και αφορά την έγκριση του Ο ΕΥ της 
Κοινότητας Αλεξάνδρου συμπληρώνεται στο άρθρο 2 η 
παρακάτω παράγραφος: 

«Άρθρο 2 

1). 

2) Προσωπικό ιδιωτικού δικαίου Αορίστου χρόνου 

Μία (1) προσωποπαγή προσωρινή θέση ιδιωτικού δικαί¬ 
ου αορίστου χρόνου κλάδου ΥΕ1 με βαθμό Δ-Γ». 

Κατά τα υπόλοιπα ισχύει η αριθ. 2585/10-6-98 απόφασή 
μας. 

(Από την Περιφ. Ιόνιων Νήσων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


1____—-- 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (° 61 ) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651)21 901 

ΚΟΜΟΤΗΝΗ (° 531 ) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ ....... 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανα βσελιδο η μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


---1 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχοντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 ·> 

250.000 *> 

3.000 δρχ. 

3.500 ·> 

750 » 

3.500 >* 

1.500 » 

750 » 

250 » 

500 >· 

150 » 

500 » 

12.500 >· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 

οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

- η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομής. 

> Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

► Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές γιο μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιτα γές και χρημαπκά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







